নতুন বছরেও শেয়ার বাজার থেকে লগ্নি সরাচ্ছেন বিদেশি লগ্নিকারীরা!

ওয়েব ডেস্ক : নতুন বছরে পা দিয়েছে গোটা বিশ্ব। কিন্তু এখনও ভারতের শেয়ার বাজারে (Indian Share Market) পরিবর্তন হয়নি লগ্নি (Investment) সরানোর প্রবণাতা। ২০২৫ সালে বহু টাকার বিদেশি লগ্নি (Foreign Investment ) সরে গিয়েছিল। যার ফলে গভীর ক্ষতের সৃষ্টি হয়েছিল দালাল স্টিটে (Share Market)। নতুন বছরেও সেই একই অবস্থা বজায় রয়েছে।

এনএসডিএল-এর তথ্য বলছে, ২০২৫ সালে ১.৬৬ লক্ষ কোটি টাকার লগ্নি ভারতের শেয়ার বাজার (Indian Share Market) থেকে সরিয়ে নিয়েছিলেন ফরেন পোর্টফোলিও ইনভেস্টররা। ২০২৬ সালেও সেই পরিস্থি বজায় রয়েছে। এখনও একমাস পূর্ণ হয়নি। কিন্তু এই কয়েকদিনের মধ্যেই ২২ হাজার ৫৩০ কোটি টাকার লগ্নি সরয়ে নিলেন বিদেশি ইনভেস্টমেন্টকারীরা।

আরও খবর : ইউপিতে ঘন কুয়াশায় পর পর গাড়িতে ধাক্কা, গুরুতর জখম ১২

কিন্তু, বিদেশি ইনভেস্টমেন্টকারীরা (Foreign investors) লগ্নি সরালেও, তা সামলে নিয়েছেন দেশের লগ্নিকারীরা। ২০২৬ সালে ৩৪ হাজার ৭৬ কোটি টাকার ইনভেস্টমেন্ট করেছেন ডোমেস্টিক ইনস্টিটিউশনাল ইনভেস্টররা। অন্যদিকে বিশেষজ্ঞরা মনে করছেন, নতুন বছরের মাঝামাঝি সময়ে বিদেশি ইনভেস্টরদের লগ্নি আবার বাড়তে পারে।

তবে কেন ভারতের বাজার থেকে নিজেদের লগ্নি সরাচ্ছেন বিদেশি ইনভেস্টমেন্টকারীরা? এ নিয়ে বিশেষজ্ঞদের মতে, যেহেতু ভারত ও আমেরিকার মধ্যে কোনও বাণিজ্যচুক্তি হয়নি। আর তার প্রভাব ফরেন ইনভেস্টরদের মধ্যে পড়েছে বলে জানাচ্ছেন তারা। অন্যদিকে ডলারের তুলনায় টাকার দাম অনেকটা কমে গিয়েছে। আর এটাই হল ভারতের বাজার থেকে বিদেশি লগ্নি সরানোর অন্যতম কারণ।

দেখুন অন্য খবর :