একলাফে চাঙ্গা শেয়ারবাজার, সেনসেক্স ৭৫ হাজার ছাড়াল

মুম্বই: একলাফে চাঙ্গা হল শেয়ার বাজার (Share Market)। ১১৩১ পয়েন্ট উঠে সেনসেক্স ৭৫ হাজারের ঘর পার করল। ১.৫৩ শতাংশ লাভে সেনসেক্স (Sensex) দাঁড়াল ৭৫,৩০১ পয়েন্টে। ৩২৬ পয়েন্ট বা ১.৪৫ শতাংশ উঠে নিফটি (Nifty) -ফিফটি হয়েছে ২২,৮৩৪। ডলারের (Dollars) ভারত-ত্যাগ অব্যাহত থাকলেও দেশি ফান্ডগুলির বিনিয়োগ হলে বড় মাত্রায়।

বিগত কয়েকমাস ধরেই ঢিলেচালে চলছিল শেয়ারবাজার। আজও হঠাৎই উত্থান শেয়ার বাজারে। বেলা ১টা ৩০ মিনিট পর্যন্ত সেনসেক্স বেড়েছে প্রায় ৮৯২ পয়েন্ট। ফের ৭৫,০০০-এর ঘরে ঢুকে পড়েছে ভারতের এই বেঞ্চমার্ক সূচক। অপরদিকে ২৬৬ পয়েন্ট বেড়ে ২২৭০০ ছাড়িয়ে গিয়েছে আর এক বেঞ্চমার্ক সূচক নিফটি ৫০। লাভের মুখ দেখেছেন বিনিয়োগকারীরা। একদিনে প্রায় ৪ লক্ষ কোটি টাকা লাভ করেছে।

আরও পড়ুন: পৃথিবীতে ফিরেই কি হাঁটতে পারবেন সুনীতারা!

সেপ্টেম্বর থেকেই ভারতের শেয়ার বাজারে ধস নামে। এই আবহে ভালো শেয়ারের দাম কমে। বিনিয়োগকারীরা এই সব ভাল শেয়ারগুলো কিনতে শুরু করেছে। বর্তমানে নিফটি ৫০-এর পি/ই অনুপাত ২০-এর কাছাকাছি, যা গত ৩ মাসে সর্বনিম্ন। আমেরিকান ডলারের তুলনায় ভারতীয় টাকার এক্সচেঞ্জ মূল্য আজ ৩৩ পয়সা কমেছে। ১ ডলারের দাম দাঁড়িয়েছে ৮৬ টাকা ৫৯ পয়সায়।

যা গত ৩ সপ্তাহের মধ্যে সর্বনিম্ন। মুদ্রাস্ফীতি কমে ৪ শতাংশের নীচে। বিশেষজ্ঞ মহলের ধারণা সুদের হার কমাতে পারে রিজার্ভ ব্যাঙ্ক অফ ইন্ডিয়া। আগামী এপ্রিলে এই বিষয়ে সিদ্ধান্ত নিতে পারে আরবিআই।

দেখুন অন্য খবর: